text: Fødevarestyrelsen advarer mod nakkefilet
  11 maj 2014 kl. 06.38
  Der er fundet salmonella i nakkefileter. Smid det ud, lyder det fra Fødevarestyrelsen.
  Pas på, hvis du har købt nakkefilet marineret med havtorn.
  Tican Fresh Meat i Ansager kalder det nemlig tilbage, efter at firmaet har fundet salmonella-bakterier i kødet.
  Hvis kødet ikke gennemsteges, kan man blive smittet med salmonella, advarer Fødevarestyrelsen.
  Symptomerne ved salmonella-infektion er bl.a. diarré, kvalme, mavesmerter, opkast og feber.
  Nakkefileten er solgt Føtex og Bilka butikker.
  